hotchpotch/miracl-hf-unified huggingface dataset:
อัจฉราภรณ์ กนกนทีสวัสดิ์
นางสาวอัจฉราภรณ์ กนกนทีสวัสดิ์ นักแสดงและนางแบบหญิงชาวไทย อดีตนางสาวไทย ปี 2556
อัจฉราภรณ์ กนกนทีสวัสดิ์ มีชื่อเล่นว่า จีน่า มีภูมิลำเนาอยู่ที่จังหวัดกรุงเทพมหานคร ปัจจุบัน จีน่า กำลังศึกษาอยู่ชั้นปีที่ 4 คณะเศรษฐศาสตร์ เอกเศรษฐศาสตร์เกษตร มหาวิทยาลัยเกษตรศาสตร์ ทั้งนี้ อัจฉราภรณ์ กนกนทีสวัสดิ์ ยังเป็นน้องสาวของอรวิภา กนกนทีสวัสดิ์ (โจอี้) นางสาวไทยประจำปี 2552 คนที่ 45 ของประเทศไทย อีกด้วย
อัจฉราภรณ์ กนกนทีสวัสดิ์ เข้าประกวดนางสาวไทย โดย ได้รับหมายเลขโหวต การประกวดนางสาวไทย ประจำปี 2556 โดย บริษัท อสมท.จำกัด (มหาชน) และ สมาคมนักเรียนเก่าวชิราวุธ เดินทางมาถึงรอบสุดท้าย โดยจัดขึ้นที่ โรงละครอักษรา คิง เพาเวอร์ คอมเพล็กซ์ โดยคอนเซ็ปต์ของการประกวดคือ "เดอะ วันเดอร์ ออฟ มิสไทยแลนด์ สวยสง่า ทันสมัย มีความสามารถ"
ละครโทรทัศน์ทั้งหมดด้านล่างนี้ออกอากาศทางช่อง 3 เอชดี
ละครโทรทัศน์ทั้งหมดด้านล่างนี้ออกอากาศทาง ช่อง 3 เอสดี
เท็ตซึกะโปรดักชัน
เท็ตซึกะโปรดักชัน (; ) เป็นสตูดิโอแอนิเมชันในประเทศญี่ปุ่น ก่อตั้งโดยเทะซึกะ โอะซะมุ ในปี ค.ศ. 1968
วี จิราพร
วี จิราพร นักร้องลูกทุ่งสาวจากค่ายนพพร ซิลเวอร์โกลด์ มีชื่อจริงว่า ธนิดา จันทรโกศร มีชื่อเล่นว่า ปุ๊กปิ๊ก เกิดเมื่อวันอังคารที่ 10 ตุลาคม พ.ศ. 2532 โดยเกิดที่จังหวัดฉะเชิงเทรา จบการศึกษาระดับปริญญาตรี คณะนิเทศศาสตร์ สาขาวิทยุกระจายเสียงและโทรทัศน์ มหาวิทยาลัยรังสิต ปัจจุบันได้ผันตัวเป็นแอร์โฮสเตสที่สายการบินไทย ไลอ้อน แอร์
มีผลงานอัลบั้มเดี่ยวจำนวน 4 ชุดด้วยกัน โดยมีผลงานเพลงสร้างชื่อเสียงนเวลานั้น ได้แก่เพลง สาวฉะเชิงเทรา, ปีหน้าค่อยมาจีบ, รอน้องอีกนิด, จะเอายังไงกับหนู เป็นต้น นอกจากนี้ยังได้รวมตัวกับเพลงสาวค่ายเดียวกันออกอัลบั้มในนาม 3 สาวซิลเวอร์โกลด์ สามารถติดตามความเคลื่นไหวได้ที่ เฟซบุ๊ก Tanida Chantarakoson
หม่อมราชวงศ์รุจีสมร สุขสวัสดิ์
หม่อมราชวงศ์รุจีสมร สุขสวัสดิ์ เป็นครูใหญ่โรงเรียนวรรณวิทย์ กรุงเทพมหานคร สังกัดสำนักงานคณะกรรมการส่งเสริมการศึกษาเอกชน
หม่อมราชวงศ์รุจีสมร สุขสวัสดิ์ เป็นธิดาคนเล็กของ ร้อยเอก หม่อมเจ้าทินทัต สุขสวัสดิ์ กับหม่อมผิว สุขสวัสดิ์ ณ อยุธยา (สกุลเดิม: วสุวัต) มีพี่สาวสองคนคือ ท่านผู้หญิงทินะประภา อิศรเสนา และหม่อมราชวงศ์กานดาศรี สุขสวัสดิ์ ท่านมีชื่อเล่นว่า คุณหญิงอู้ โดยหม่อมมารดาจะเรียกว่า คุณอู้ ขณะที่มีอายุเพียงสองเดือน หม่อมเจ้าทินทัตพระบิดาก็สิ้นชีพิตักษัย
หม่อมราชวงศ์รุจีสมร สำเร็จการศึกษาระดับมัธยมศึกษาจากโรงเรียนราชินี ก่อนสอบเข้าจุฬาลงกรณ์มหาวิทยาลัย แต่เรียนเพียงปีเดียวก็ลาออกเพราะไม่มีเงิน หลังจากนั้นจึงเข้ามาเป็นครูในโรงเรียนวรรณวิทย์ของมารดาพร้อมกับศึกษาต่อโรงเรียนฝึกหัดครู (ปัจจุบันคือมหาวิทยาลัยศรีนครินทรวิโรฒ ประสานมิตร) วิชาเอกภาษาไทย วิชาโทสังคมจนสำเร็จการศึกษา
หม่อมราชวงศ์รุจีสมร สุขสวัสดิ์ ดำรงตำแหน่งครูใหญ่ของโรงเรียนวรรณวิทย์ เมื่อปี พ.ศ. 2497 ต่อจากหม่อมผิว สุขสวัสดิ์ ณ อยุธยา มารดา ซึ่งเป็นผู้ก่อตั้งโรงเรียนวรรณวิทย์มาตั้งแต่ปี พ.ศ. 2489 โดยหม่อมราชวงศ์รุจีสมรได้รับการยกย่องว่ามีจิตวิญญาณความเป็นครู ด้วยเก็บค่าเทอมราคาถูก
ไซอัด บาร์รี
พลตรี โมฮัมเหม็ด ไซอัด บาร์รี (; ; เกิด 6 ตุลาคม 6 พ.ศ. 2462ถึงแก่กรรม 2 มกราคม พ.ศ. 2538) เป็นเผด็จการทหารและประธานาธิบดีแห่งสาธารณรัฐประชาธิปไตยโซมาลีตั้งแต่ พ.ศ. 2512 - พ.ศ. 2534 ในช่วงการปกครองของเขาเขาอ้างว่าตัวเองเป็น "Jaalle Siyaad" ("สหายไซอัด")
บาร์รีเป็นผู้นำคณะผู้ยึดอำนาจการปกครอง ที่เข้ามาสู่อำนาจหลังการรัฐประหารในปีพ.ศ. 2512 กล่าวว่าจะปรับเปลี่ยนเป็นสังคมนิยมเชิงวิทยาศาสตร์ซึ่งเป็นความต้องการของประเทศโซมาเลีย ซึ่งก่อให้เกิดการเข้ามาอย่างหนักของวัฒนธรรมจีน อาสาสมัครแรงงานเก็บเกี่ยวและการปลูกพืช และการสร้างถนนและโรงพยาบาล เกือบทุกอุตสาหกรรม ธนาคารและธุรกิจที่ได้รับการแปรรูปกิจการเป็นของรัฐและสหกรณ์การเกษตรได้รับการส่งเสริม รัฐบาลห้ามไม่ให้มีการนิยมเผ่าพันธุ์และเน้นความจงรักภักดีต่อหน่วยงานกลาง ได้มีการปฏิรูปภาษาโซมาลีใหม่ ยังถูกนำมาใช้ การแพร่กระจายภาษาใหม่และวิธีการและข้อความของการปฏิวัติ โรงเรียนมัธยมถูกปิดในปีพ.ศ. 2517 และนักเรียน 25,000 คนที่อายุ 14-16 ปีและเพิ่มทหารอีก 3,000 นายและพนักงานราชการพลเรือนถูกส่งไปยังพื้นที่ชนบทเพื่อให้ความรู้แก่ญาติพี่น้องชนร่อนเร่
หลังจาก 20 ปีของการปกครองโดยทหาร คณะปฏิวัติสูงสุดของบาร์รี ก็ถูกบังคับให้ออกจากอำนาจในช่วงปีพ.ศ. 2533 โดยรัฐบาลของกลุ่มต่อต้านติดอาวุธ เขาเสียชีวิตในการเนรเทศทางการเมืองในปีพ.ศ. 2538 แต่ถูกส่งกลับไปยังโซมาเลียและฝังในภูมิภาคท​​ี่บ้านของเขา
วิกฤติอู ถั่น
วิกฤติอู ถั่น (U Thant's Funeral Crisis หรือ U Thant Crisis ภาษาพม่า: ဦးသန့် အရေးအခင်း) เป็นลำดับเหตุการณ์ของการประท้วงและการก่อการกำเริบในเดือนธันวาคม พ.ศ. 2517 โดยเป็นการตอบสนองต่อการที่รัฐบาลทหารพม่าปฏิเสธที่จะจัดงานศพระดับรัฐให้แก่อูถั่น อดีตเลขาธิการทั่วไปของสหประชาชาติคนที่ 3 รัฐบาลได้ประกาศกฎอัยการศึกและปราบปรามการประท้วงอย่างรุนแรง 
อูถั่นซึ่งเป็นเพื่อนสนิทของอูนุได้เป็นเลขาธิการทั่วไปของสหประชาชาติใน พ.ศ. 2504 ต่อมาใน พ.ศ. 2505 เน วินได้ก่อรัฐประหารล้มล้างรัฐบาลของอูนุ ต่อมา ใน พ.ศ. 2512 อูนุซึ่งอยู่ระหว่างการลี้ภัยได้เรียกร้องให้ล้มล้างรัฐบาลของเน วินที่อาคารของสหประชาชาติในนิวยอร์ก การจัดการประท้วงครั้งนี้เป็นการดำเนินการของอูนุในขณะที่อูถั่นเดินทางไปแอฟริกาในขณะนั้น อูถั่นได้ปรามอูนุว่าทำไม่เหมาะสม แต่เน วินเห็นว่าอูถั่นเป็นพวกอูนุ และถือว่าอูถั่นเป็นศัตรูของรัฐ อูถั่นได้เดินทางไปย่างกุ้งเพื่ออธิบายแต่เนวินไม่ให้พบ ทำให้อูถั่นมีปัญหาในการต่ออายุหนังสือเดินทาง
อูถั่นยังอยู่ในนิวยอร์กหลังจากที่เขาพ้นจากตำแหน่งเลขาธิการทั่วไปใน พ.ศ.2514 จนกระทั่งเสียชีวิตเมื่อ 25 พฤศจิกายน พ.ศ. 2517 ด้วยโรคมะเร็งปอด เน วินไม่เคยให้อภัย เมื่อร่างของอูถั่นถูกนำกลับมายังย่างกุ้ง เน วินปฏิเสธที่จะให้เกียรติเป็นพิเศษใดๆ ให้จัดแต่งานศพเท่านั้น ร่างของเขามาถึงในวันที่ 1 ธันวาคม พ.ศ. 2517 และนำไปยังไจก์กาซันเพื่อให้ประชาชนเข้าคารวะและมีแผนจะเผาที่จันดอว์ในวันที่ 5 ธันวาคม
ในวันที่จะเผา มีนักศึกษาจากหลายมหาวิทยาลัยเตรียมเช่ารถบัสมาร่วมงานแต่ถูกปฏิเสธเพราะรัฐบาลห้ามมาร่วมงาน นักศึกษาตัดสินใจเดินจากมหาวิทยาลัยย่างกุ้งไปยังไจก์กาซันเพื่อแสดงความเคารพต่ออูถั่นเป็นครั้งสุดท้าย โลงศพถูกยึดโดยนักศึกษาไปยังมหาวิทยาลัยย่างกุ้ง วางไว้บนเวทีและมีพระสงฆ์มาสวดมนต์ มีนักศึกษาจัดเวรยามเฝ้า มีนักศึกษากล่าวสุนทรพจน์ต่อต้านรัฐบาล
ในวันที่ 6 ธันวาคม นักศึกษาได้ส่งจดหมายไปยังรัฐบาล แสดงความจำนงต้องการให้มีการจัดงานศพระดับรัฐ และถ้าปฏิเสธ พวกเขาจะจัดเองในฐานะวีรบุรุษของชาติ พวกเขาเลือกสถานที่ที่เคยเป็นอาคารสหภาพนักศึกษาที่ถูกทำลายไปเมื่อ พ.ศ. 2505 เป็นที่ฝังศพ
ในวันที่ 7 ธันวาคม รัฐบาลปฏิเสธข้อเสนอ อูถั่นจะถูกฝังที่เชิงเจดีย์ชเวดากองโดยไม่มีงานศพระดับรัฐ ครอบครัวของอูถั่นต้องการงานศพแบบสาธารณะมากกว่างานศพระดับรัฐที่จัดโดยระบอบเผด็จการทหาร ในการประชุมระหว่างครอบครัวของอูถั่น ตัวแทนนักศึกษาและพระสงฆ์ เสียงส่วนใหญ่ยอมรับข้อเสนอของรัฐบาล
ในวันที่ 8 ธันวาคม โลงศพของอูถั่นได้วางไว้ที่บริเวณที่เป็นอาคารสหภาพนักศึกษาเป็นการชั่วคราว มีผู้เข้าร่วมคารวะศพอูถั่นเป็นจำนวนมาก ในที่สุด นักศึกษาหัวรุนแรงได้ยึดโลงศพอีกครั้งเพื่อฝังอูถั่นในบริเวณอาคารสหภาพนักศึกษา ทำให้โลงศพของอูถั่นยังอยู่ที่นั่นและมีธงสหประชาชาติคลุม ในคืนนั้น วิทยุของรัฐบาลได้ประกาศว่านักศึกษาละเมิดข้อตกลงและไม่ยอมรับความต้องการของครอบครัวอูถั่น จึงถือว่านักศึกษาทำผิดกฎหมาย และเข้ายึดครองพื้นที่ของมหาวิทยาลัย 
เช้าวันที่ 11 ธันวาคม ตำรวจและทหารบุกเข้าไปในมหาวิทยาลัย และฆ่านักศึกษาที่ไม่มีอาวุธและยึดโลงศพไป เกิดการก่อกำเริบในย่างกุ้ง ฝูงชนที่โกรธแค้นเข้าไปทำลายสถานีตำรวจและโรงภาพยนต์ เกิดไฟไหม้และมีคนถูกฆ่า รัฐบาลประกาศใช้กฎอัยการศึกและปราบปรามฝูงชนอย่างรุนแรง
รัฐบาลได้ฝังศพอูถั่นไว้ที่สวนของฐานทัพใกล้กับพระเจดีย์ชเวดากอง
พรรคยุติธรรมสิงคโปร์
พรรคยุติธรรมสิงคโปร์ (; ) เป็นพรรคการเมืองในสิงคโปร์ มีฐานที่มั่นในตำบลมารีนพาเรดในสิงคโปร์ ตั้งขึ้นเมื่อ พ.ศ. 2531 พรรคนี้ไม่ได้เข้าร่วมในการเลือกตั้ง พ.ศ. 2540 แต่ได้เข้าร่วมในการเลือกตั้ง พ.ศ. 2544 โดยได้เข้าร่วมกับแนวร่วมที่เรียกพันธมิตรประชาธิปไตยสิงคโปร์ที่เป็นฝ่ายตรงข้ามกับพรรคกิจประชาชน โดยร่วมมือกับพรรคความเป็นปึกแผ่นแห่งชาติ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู แต่ก็พ่ายแพ้ในการเลือกตั้ง ในเดือนพฤษภาคม พ.ศ. 2549 เลขาธิการทั่วไปของพรรคนี้คืออามีนุดดิน บิน อามี
คาโอริ โคไดระ
คาโอริ โคไดระ (; 13 เมษายน ค.ศ. 1990 – ) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
คาโอริ โคไดระ เกิดที่ชิโนะ จังหวัดนางาโนะ เธอได้เริ่มเล่นวอลเลย์บอลตั้งแต่อายุ 5 ขวบกว่า ตามแบบอย่างจากแม่ของเธอ
ครั้นเมื่อคะโอะริเป็นนักเรียนระดับมัธยมศึกษาตอนต้น ก็ได้รับเลือกเป็นตัวแทนทีมจังหวัดนางาโนะ เข้าแข่งขันรายการเจโอซีคัพ ร่วมกับซากิ มิเนมูระ (ซึ่งเป็นเพื่อนร่วมทีมโทเรย์แอร์โรส์ในปัจจุบัน) ต่อมา เมื่อครั้งที่เธอเป็นนักเรียนในโรงเรียนมัธยมปลายไดซัน มหาวิทยาลัยโตไก ก็ได้รับรางวัลเบสต์ 16 จากการแข่งขันวอลเลย์บอลอินเตอร์ไฮฤดูใบไม้ผลิ ครั้งที่ 39
เดือนเมษายน ค.ศ. 2009 คาโอริได้เข้าร่วมทีมโทเรย์แอร์โรส์ โดยได้กล่าวว่า “ฉันไม่ต้องการที่จะพ่ายแพ้ให้กับใคร” ส่วนในเดือนพฤษภาคม ค.ศ. 2012 เธอได้รับรางวัลเบสต์ 6 จากการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 61
และในเดือนกันยายน ค.ศ. 2012 เธอได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลหญิงชิงแชมป์เอเชียนคัพ 2012
ในการแข่งขันวี.พรีเมียร์ลีก ฤดูกาล 2012/13 เธอได้เป็นผู้มีส่วนสำคัญในการพาทีมโทเรย์แอร์โรส์เข้ารับตำแหน่งรองชนะเลิศ
ส่วนในฤดูกาล 2013/14 เธอได้ทำหน้าที่ในตำแหน่งลิเบอโร
วิโอเลต วอเทียร์
วิโอเลต วอเทียร์ หรือ วี เกิดเมื่อวันที่ 10 ตุลาคม พ.ศ. 2536 เป็นนักร้องและนักแสดง ลูกครึ่งไทย-เบลเยียม เธอเป็นที่รู้จักจากการเข้าร่วมประกวดร้องเพลงในรายการ "เดอะวอยซ์ไทยแลนด์ ซีซั่นที่ 2"
สำเร็จการศึกษาชั้นอนุบาล1-3และประถมศึกษาปีที่1-6 จากโรงเรียนมาเรียลัย
สำเร็จชั้นมัธยมศึกษาปีที่1-6 จาก โรงเรียนเทพศิรินทร์ร่มเกล้า นอกจากนี้ยังเป็นนักเรียนแลกเปลี่ยน AFS ประเทศแคนาดา รุ่นที่ 49 จบการศึกษาจาก คณะนิเทศศาสตร์ จุฬาลงกรณ์มหาวิทยาลัย มีผลงานแสดงภาพยนตร์เรื่อง "ฟรีแลนซ์..ห้ามป่วย ห้ามพัก ห้ามรักหมอ" 
"พรจากฟ้า" "Die Tomorrow"
เธอมีน้องชาย 1 คน ชื่อ กานต์ วอเทียร์ 1 ใน 50 หนุ่มคลีโอ ปี 2015
วิโอเลต วอเทียร์ มีผลงานเล่นมิวสิกวิดีโอเพลง "หายใจออกก็เหงา หายใจเข้าก็คิดถึง" ของ วงซีควินท์ จากนั้นได้ร่วมประกวดร้องเพลงในรายการ "เดอะวอยซ์ไทยแลนด์ ซีซั่นที่ 2" ร้องเพลง "Leaving on a jet plane" ในรอบ Blind audition ที่คลิปมียอดวิวสูงที่สุดของฤดูกาล แต่สามารถผ่านไปได้ถึงแค่รอบน็อคเอ้าท์เท่านั้น ต่อมาได้แสดงเป็นตัวประกอบในภาพยนตร์เรื่อง "ฝากไว้..ในกายเธอ" ของค่ายจีทีเอช รวมถึงร้องเพลงประกอบด้วย ในปีนั้นเองมีผลงานเขียนเพลง อย่างเพลง "Walk you home" จากภาพยนตร์ "ไอฟาย..แต๊งกิ้ว..เลิฟยู้"
จากนั้นร้องเพลงประกอบละครช่องสามอีกหลายเพลง อย่างเช่น เพลง "อยากรู้หัวใจตัวเอง" จากละคร "แอบรักออนไลน์", เพลง "สะดุด" จากละคร "นางสาวทองสร้อย คุณแจ๋วหมายเลข 1" รวมถึงเพลง "หากฉันตาย" จากละคร "ขอเป็นเจ้าสาวสักครั้งให้ชื่นใจ" และเพลงประกอบโฆษณา ไอศกรีม Conetto ที่ได้ร้องกับโจอี้ บอย ด้วย ซึ่งได้ร่วมแต่งเพลงนี้ด้วย ต่อมามีผลงานแสดงภาพยนตร์เรื่อง "ฟรีแลนซ์..ห้ามป่วย ห้ามพัก ห้ามรักหมอ" ที่ทำให้เธอได้รับรางวัลภาพยนตร์แห่งชาติ สุพรรณหงส์ ครั้งที่ 25 รางวัลสมาคมผู้กำกับภาพยนตร์ไทย ครั้งที่ 6 รางวัลคมชัดลึก อวอร์ด ครั้งที่ 13 และรางวัลภาพยนตร์ไทย ชมรมวิจารณ์บันเทิง ครั้งที่ 24 ในสาขานักแสดงสมทบหญิงยอดเยี่ยม จากทั้ง 4 สถาบัน และยังได้ร้องเพลงประกอบภาพยนตร์ชื่อเพลง "Vacation Time" ร้องร่วมกับอภิวัชร์ เอื้อถาวรสุข
ราฟาเอล ปัสกวล
ราฟาเอล ปัสกวล กอร์เตส () เกิดวันที่ 16 มีนาคม พ.ศ. 2513 ที่มาดริด ประเทศสเปน เป็นนักกีฬาวอลเลย์บอลชายชาวสเปน เขามีชื่อเล่นว่า "เอลโตโร", "เอลมาร์โช" หรือ "เอลเลออน" เขาได้เข้าร่วมกีฬาโอลิมปิก 2 ครั้ง (1992 และ 2000) เขาได้รับรางวัลผู้เล่นทรงคุณค่าในการแข่งขันชิงแชมป์โลก 1998
ทากาอากิ โทมิมัตสึ
ทากาอากิ โทมิมัตสึ (; ; 20 กรกฎาคม ค.ศ. 1984 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
สมัยที่เขาเรียนที่มหาวิทยาลัยโทไก เขาเล่นตำแหน่งตัวตีด้านนอกและตัวบล็อกกลาง
ในปี ค.ศ. 2007 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลชายเวิลด์คัพ 2007 และการแข่งขันวอลเลย์บอลชายเวิลด์แกรนด์แชมป์เปี้ยนคัพ 2009 เขาได้รับรางวัลเหรียญทองแดง
ในปี ค.ศ. 2010 เขารับรางวัลบล็อกยอดเยี่ยม 3 ครั้งในการแข่งขัน วี.พรีเมียร์ลีก และได้รับรางวัลเบสต์ 6 จากการแข่งขันคุโระวะชิกิออลเจแปนวอลเลย์บอลแชมเปียนชิพ ครั้งที่ 60
เอเชียนคัพ 2015 รอบชิงชนะเลิศ
การแข่งขันฟุตบอล เอเชียนคัพ 2015 รอบชิงชนะเลิศ เป็นการแข่งขันฟุตบอลที่กำลังจะเกิดขึ้นในวันที่ 31 มกราม ค.ศ. 2015 ที่ สนามกีฬาออสเตรเลีย ใน ซิดนีย์, ออสเตรเลีย, เพื่อหาผู้ชนะของ เอเชียนคัพ 2015. โดยเป็นการพบกันระหว่าง , และประเทศเจ้าภาพ . ทีมที่ชนะเลิศในรอบชิงชนะเลิศจะได้สิทธิ์เข้าแข่งขัน คอนเฟเดอเรชันส์คัพ 2017, ซึ่งรับหน้าที่เป็นเจ้าภาพโดย ประเทศรัสเซีย.
ก่อนการแข่งขัน, เกาหลีใต้มาถึง เอเชียนคัพ รอบชิงชนะเลิศสามครั้งด้วยกัน (1972, 1980 และ 1988), จบการแข่งขันด้วยรองชนะเลิศในความพยายามทั้งหมดเนื่องจากเกิดระบบ แพ้คัดออก. อย่างไรก็ตาม, ก่อนที่จะมีระบบดังกล่าว, เกาหลีใต้ได้รับรางวัลจากการแข่งขันสองครั้ง (1956 และ 1960). ออสเตรเลียได้เพียงครั้งเดียวในการเข้ารอบชิงชนะเลิศ (2011) ตั้งแต่ย้ายมาที่ สมาพันธ์ฟุตบอลเอเชีย จาก สมาพันธ์ฟุตบอลโอเชียเนีย เมื่อปี ค.ศ. 2006.
แม่โขง (ละครโทรทัศน์)
แม่โขง เป็นละครโทรทัศน์ไทยแนว ผจญภัย-แอ็กชั่น-โรแมนติก นำแสดงโดย พีท ทองเจือ, กุลสตรี ศิริพงษ์ปรีดา และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 4 ตุลาคม พ.ศ. 2544-14 พฤศจิกายน พ.ศ. 2544 ทุกวันพุธ-พฤหัสบดี เวลา 20.20 - 22.20 น. ทางสถานีโทรทัศน์สีกองทัพบกช่อง 7 ผลิตโดย บริษัท อาร์.เอส.โปรโมชั่น 1992 จำกัด จากบทประพันธ์ของ ปองพล อดิเรกสาร "PAUL ADIREX" บทโทรทัศน์โดย สุมัชฌิมา กำกับการแสดงโดย องอาจ สิงห์ลำพอง
การสืบค้นทหารอเมริกันที่สูญหายไปในสงครามเวียดนาม การตามล่าสมบัติของกษัตริย์โบราณแห่งอาณาจักรลาว เรื่องราวของประวัติศาสตร์อารยธรรมของชุมชนลุ่มแม่น้ำโขง เรื่องราวของชนเผ่าภูริซึ่งเล่าขานเป็นตำนานลี้ลับอันไม่ปรากฏในแผนที่ใดๆ การสร้างสะพานข้ามแม่น้ำโขงเพื่อเชื่อมไทย-ลาวทั้งทางเศรษฐกิจการค้าและวัฒนธรรม ตลอดจนขบวนการค้ายาเสพติด เรื่องเหล่านี้สอดร้อยเข้าด้วยกันโดยพญานาค งูยักษ์ในตำนานของชุมชนลุ่มน้ำโขงซึ่งทำหน้าที่พิทักษ์ทรัพย์สมบัติของแผ่นดินบันดาลให้บังเกิดความตายลึกลับอย่างน่าสะพรึงกลัวและมีเงื่อนงำตามความเชื่อเรื่องกรรมที่ก่อขี้นมา
ปรสิตเดรัจฉาน
ปรสิตเดรัจฉาน () เป็นเรื่อง แนววิทยาศาสตร์ วาดโดย Hitoshi Iwaakiตีพิมพ์โดยสำนักพิมพ์Kodansha ลงนิตยสาร"Afternoon" ในปี ค.ศ. 1988 ถึง 1995
โดยถูกซื้อสิทธิ์ไปยังประเทศอเมริกา โดย Tokyopop และ Del Rey รวมไปถึง Kodansha Comics USA ในประเทศไทย มีสำนักพิมพ์สยามอินเตอร์คอมิกส์ เป็นเจ้าของลิขสิทธิ์
ในปี 2557 ได้มีการประกาศสร้างภาพยนตร์และการ์ตูนแอนิเมชัน ภายในปี พ.ศ. 2557-2558 โดยจะเริ่มที่การ์ตูนแอนิเมชันก่อน เริ่มฉายาพยนต์อีก 2 ภาพในช่วงปลายปี
เด็กหนุ่มที่อาศัยในเมืองเล็ก แถบโตเกียว ได้ถูก ปรสิตกินแขนไป แล้วใช้ชีวิตร่วมกับมัน ตั้งชื่อให้ว่ามิกิ ได้พบความจริงที่ว่า ปรสิตตัวอื่นๆที่สิงร่างมนุษย์อยู่นั้น กินนมุษย์เป็นอาหารโดยปลอมศีรษะเป็นคนที่ถูกกินในตอนแรก และได้มีความพยายามในการ ตามล่ากันเอง ผู้ใดขัดขวางมันจะกำจัดจนไม่เหลือ
ในส่วนของนิตยสาร Tokyopop . Gotō's name was written without a macron.
7 พระกาฬ
7 พระกาฬ เป็นภาพยนตร์ไทย ซึ่งดัดแปลงจากบทประพันธ์ของ แสงเพชร เสนีย์บดินทร์ โดยเป็นเรื่องราวของสายลับที่ได้ปลอมตัวเป็นวายร้ายเข้าไปในองค์กรเพื่อหยุดยั้งแผนการที่จะทำลายประเทศไทยและสืบหาว่านายใหญ่ขององค์กรคือใคร กำกับโดย ชาลี อินทรวิจิตร นำแสดงโดย มิตร ชัยบัญชา, เพชรา เชาวราษฎร์, ประจวบ ฤกษ์ยามดี, รุจน์ รณภพ, แมน ธีระพล, อดุลย์ ดุลยรัตน์, อดินันท์ สิงห์หิรัญ, อนุชา รัตนมาลย์ ออกฉายครั้งแรกเมื่อวันที่ 3 กุมภาพันธ์ พ.ศ. 2510
ในปี พ.ศ. 2526 ได้มีการนำกลับมาสร้างใหม่อีกครั้ง สร้างโดย พี.เอส.โปรดักชั่น กำกับโดย ประวิทย์ ลีลาไว นำแสดงโดย ทูน หิรัญทรัพย์, ม.ล.สุรีย์วัลย์ สุริยง, สมบัติ เมทะนี, ธิติมา สังขพิทักษ์, โกวิท วัฒนกุล, ลักษณ์ อภิชาติ ออกฉายวันที่ 29 มกราคม พ.ศ. 2526 โดยปรับเปลี่ยนเนื้อหาและตัวละครบางส่วน พร้อมกันนี้ อดุลย์ ดุลยรัตน์ นักแสดงจากฉบับปี 2510 ก็ได้กลับมาร่วมแสดงด้วย
ในปี พ.ศ. 2547 ดีด้า วิดีโอ โปรดักชั่น ได้นำเรื่อง 7 พระกาฬ มาสร้างเป็นละครโทรทัศน์ ทางสถานีโทรทัศน์สีกองทัพบกช่อง 7 กำกับโดย สยม สังวริบุตร, ปทุม สิทธุอุส่าห์, วิชัย นิ่มสกุล บทโทรทัศน์โดย เรียว ช่อชอุ่ม นำแสดงโดย พัชราภา ไชยเชื้อ, ดนุพร ปุณณกันต์, วินัย ไกรบุตร, อัมรินทร์ สิมะโรจน์, ชินมิษ บุนนาค, นวพล ภูวดล, วัชรเกียรติ บุญภักดี, เอกราช สุวรรณภูมิ, ลิขิต เอกมงคล, สรพงษ์ ชาตรี, มัณฑนา หิมะทองคำ, พรรัมภา สุขได้พึ่ง, กัลยา เลิศเกษมทรัพย์, จุฑารัตน์ อัตถากร โดยในฉบับละครได้อิงจากฉบับภาพยนตร์และมีการเพิ่มตัวละครพร้อมกับปรับบทให้ทันสมัยมากขึ้นโดยในฉบับละครครั้งนี้ได้สมภพ เบญจาทิกุลนักแสดงผู้รับบทพยัคฆ์ ศักดิ์นารายณ์ในฉบับภาพยนตร์เมื่อ พ.ศ. 2526 มาร่วมแสดงในบทกำนันเหิม เมืองทองพ่อของหาญ เมืองทอง
รถบรรทุกนักโทษคดีร้ายแรง 7 คน ที่ถูกเรียกว่า 7 พระกาฬ เกิดพลิคว่ำนักโทษทั้ง 7 หนีออกมากได้และแยกย้ายไปคนละทิศละทาง คนทั้ง 7 ประกอบด้วย
หาญหนีไปที่วังเหนือบ้านเดิมของเขา แต่หาญได้ถูกกำนันเหิม ผู้เป็นพ่อไล่ออกมาเพราะไม่พอใจที่ลูกชายเป็นโจร แต่หาญก็ได้แพน คนรักและคำหอม น้องสาวของเขาคอยปลอบใจ แต่การมาถึงของหาญทำให้พ่อเลี้ยงแสน ศัตรูเก่าของหาญตั้งใจจะฆ่าเขาให้ได้ โดยพ่อเลี้ยงแสนได้บุญมีมาเป็นสมุนคู่ใจ และต่อมาก็มีมืดมาเป็นพวกอีกคน
คมหลบหนีมาพบกับสร้อย ลูกสาวพ่อเลี้ยงแสนที่ใช้เสน่ห์ยั่วยวนจนคมมาเป็นพวกเดียวกับพ่อเลี้ยงแสน ส่วนดามพ์ไปทำงานอยู่กับเสี่ยมังกร โดยที่พ่อเลี้ยงแสนและเสี่ยมังกรเป็นพวกเดียวกัน เสี่ยมังกรอยากได้หาญและทองใบที่ตอนนี้มาอยู่กับหาญมาเป็นพวกแต่พ่อเลี้ยงแสนไม่ยินยอมขณะที่ใกล้จะเกิดการปะทะของคนสามกลุ่มที่มีหาญกับทองใบพวกหนึ่ง พ่อเลี้ยงแสน บุญมี และมืดเป็นพวกที่สอง ส่วนพวกที่สามคือเสี่ยมังกรและดามพ์ พอดีกับที่สิงห์ปรากฏตัวขึ้นและสั่งให้ทุกคนเลิกต่อสู้มาทำงานให้กับองค์การที่พ่อเลี้ยงแสนและเสี่ยมังกรนั้นสังกัดอยู่ จากนั้น 7 พระกาฬ ก็รวมตัวกันอีกครั้ง และไปรับคำสั่งจากเสือใบที่เป็นหัวหน้าใหญ่ขององค์การ
งานแรกของ 7 พระกาฬ คือการขนอาวุธเถื่อนแต่งานต้องล้มเหลวเพราะตำรวจที่มีสารวัตรชาญชัย เก่งการยิง นำกำลังไปรอจับ เพราะสารวัตรชาญชัยได้ข้อมูลมาจากดามพ์ก่อนหน้านี้ เสือใบโกรธมากและเชื่อว่ามีหนอนบ่อนไส้จึงไปจับตัวสารวัตรชาญชัยเพื่อให้บอกตัวสายคนนั้น แต่สารวัตรชาญชัยไม่ยอมบอก แถมซ้ำมืดยังแอบช่วยให้สารวัตรชาญชัยหนีไปได้อีกด้วย
เสือใบจึงใช้วิธีทดสอบด้วยกลลวงและพบว่าไส้ศึกในองค์การที่มาจาก 7 พระกาฬนั้นมีอยู่ 4 คนคือ ดามพ์, คม, มืด และทองใบ จึงมีคำสั่งให้ประหาร แต่ไส้ศึกแท้จริงแล้วอีกคนคือหาญที่ลวงให้เสือใบคิดว่าเป็นทองใบ จากนั้น หาญ, ดามพ์, คม และมืดที่มาจากสี่เหล่าทัพร่วมกันทำลายองค์กรร้าย ได้ร่วมกับสารวัตรชาญชัยที่ยกกำลังมาปราบองค์การรวมทั้งบุญมีและสิงห์จนราบคาบ
ยูตะ โยเนยามะ
ยูตะ โยเนยามะ (; ; 29 สิงหาคม ค.ศ. 1984 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
ยูตะ โยเนยามะ เริ่มเล่นวอลเลย์บอลในโรงเรียนประถมซูงายะ ในชั้นปีที่ 1 เขาจบการศึกษาจากโรงเรียนมัธยมซากาโดนิชิ จังหวัดไซตามะ ส่วนในการแข่งขันกีฬาระหว่างมหาวิทยาลัยเขาได้นำทีมคว้าอันดับ 4 และทำหน้าที่เป็นหัวหน้าทีมในขณะที่เขาเรียนมหาวิทยาลัยในชั้นปีที่สี่ ในปี ค.ศ 2007 เขาได้เข้าร่วมสโมสรโทเรย์แอร์โรส์ ส่วนในปี ค.ศ. 2012 เขาได้รับหน้าที่เป็นหัวหน้าทีมโทเรย์แอร์โรส์
ในปี ค.ศ. 2008 เขาได้รับรางวัลเบสต์ 6 จากการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 57
ในปี ค.ศ. 2009 เขาได้รับเลือกให้เป็นตัวแทนทีมญี่ปุ่น ส่วนในปี ค.ศ. 2010 เขาได้เข้าร่วมการแข่งรายการวอลเลย์บอลชายชิงแชมป์โลก 2010 (จัดขึ้นในประเทศอิตาลี)
ในปี ค.ศ. 2011 ในการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 60 เขาได้เป็นผู้มีส่วนสำคัญที่ทำให้ทีมได้รับตำแหน่งชนะเลิศ และเขาได้รับรางวัลผู้เล่นทรงคุณค่า, รางวัลเบสต์ 6
ในเดือนมีนาคม ค.ศ. 2012 การแข่งขันวี.พรีเมียร์ลีก ฤดูกาล 2011/12 เขาได้เป็นผู้มีส่วนสำคัญในการพาทีมโทเรย์แอร์โรส์เข้ารับตำแหน่งชนะเลิศ และเขาได้รับรางวัลไฟท์ติงสปิริต
ภัยพิบัติท่าอากาศยานเตเนริเฟ
ภัยพิบัติท่าอากาศยานเตเนริเฟ เกิดขึ้นเมื่อวันที่ 27 มีนาคม ค.ศ. 1977 เมื่อเครื่องบินโดยสารโบอิง 747 ของสายการบินแพนแอมและเคแอลเอ็ม ชนกันบนทางวิ่งของท่าอากาศยานโลสโรเดโอส (ปัจจุบันคือท่าอากาศยานนอร์ทเตเนริเฟ) ที่เกาะเตเนริเฟในหมู่เกาะคะแนรีของสเปน ทำให้มีผู้เสียชีวิต 583 คน นับเป็นอุบัติเหตุทางการบินที่ร้ายแรงที่สุดในประวัติศาสตร์การบิน จากผลของอิทธิพลขององค์กร สภาพแวดล้อม และการกระทำที่ไม่ปลอดภัยที่นำไปสู่หายนะครั้งนี้เป็นตัวอย่างในการทบทวนกระบวนการและกรอบงานสำหรับการสอบสวนหายนะและการป้องกันอุบัติเหตุทางการบิน
จุดเริ่มต้นของเหตุการณ์เกิดจากเหตุระเบิดที่ท่าอากาศยานกรันกานาเรียและมีการขู่วางระเบิดลูกที่สอง ทำให้เครื่องบินหลายลำต้องเปลี่ยนมาลงที่ท่าอากาศยานโลสโรเดโอสซึ่งเล็กกว่าแทน เจ้าหน้าที่ของท่าอากาศยานจึงต้องทำงานอย่างหนักในการจัดระเบียบเครื่องบินที่มาลงจอดที่นี่ เพื่อรอเวลาที่ท่าอากาศยานกรันกานาเรียจะเปิดใช้อีกครั้ง
เมื่อท่าอากาศยานกรันกานาเรียเปิดใช้อีกครั้ง เจ้าหน้าที่ได้พยายามจัดการทางวิ่งที่มีเครื่องบินหลายลำจอดรออยู่ รวมถึงเครื่องบินของสายการบินแพนแอม เที่ยวบินที่ 1736 ที่เดินทางมาจากลอสแอนเจลิสโดยแวะพักที่นิวยอร์กและเครื่องบินของสายการบินเคแอลเอ็ม เที่ยวบินที่ 4805 ที่เดินทางมาจากอัมสเตอร์ดัม หมอกที่ลงจัดทำให้หอบังคับการบินมองไม่เห็นเครื่องบินทั้งสองลำ อีกทั้งเครื่องบินทั้งสองลำก็ไม่มีเรดาร์ภาคพื้นดิน ทำให้หอบังคับการบินไม่ทราบตำแหน่งและต้องใช้วิธีการสื่อสารแทน ผลของการสื่อสารที่ผิดพลาดทำให้นักบินของเครื่องบินเคแอลเอ็ม ตัดสินใจบินขึ้นในขณะที่เครื่องบินของแพนแอมยังอยู่บนทางวิ่ง ทำให้เกิดการชนกันและระเบิดเป็นลูกไฟขนาดใหญ่ ผู้โดยสารและลูกเรือบนเครื่องบินเคแอลเอ็ม ทั้งหมด 248 คนเสียชีวิต ส่วนผู้โดยสารและลูกเรือบนเครื่องบินแพนแอมเสียชีวิต 335 คน บาดเจ็บ 61 คน รวมยอดผู้เสียชีวิตในเหตุการณ์นี้ 583 คน
เนื่องจากอุบัติเหตุเกิดขึ้นในดินแดนของสเปน เจ้าหน้าที่จากประเทศสเปนจึงเข้ามาสอบสวนสาเหตุ เหตุการชนเกี่ยวกับเครื่องบินจากสหรัฐอเมริกาและเนเธอร์แลนด์ ทั้งสองประเทศจึงเข้ามาสืบสวนสาเหตุเช่นกัน จากการสืบสวนพบว่าสาเหตุหลักของอุบัติเหตุคือเที่ยวบินเคแอลเอ็มแล่นขึ้นโดยยังไม่ได้รับสัญญาณจากหอบังคับการบิน การสอบสวนระบุว่ากัปตันไม่ได้ตั้งใจแล่นขึ้นโดยไม่อาศัยสัญญาณ แต่เนื่องจากความเข้าใจผิดของลูกเรือเที่ยวบินเคแอลเอ็มและหอบังคับการบิน ทำให้เขาเชื่อว่าเขาได้รับสัญญาณให้แล่นขึ้นแล้ว ผู้สืบสวนชาวดัตช์ให้ความสนใจเหตุครั้งนี้มากกว่าผู้สืบสวนชาวอเมริกันและสเปน แต่ในที่สุดแล้ว เคแอลเอ็มยอมรับว่าลูกเรือมีส่วนให้เกิดอุบัติเหตุครั้งนี้ และสายการบินชดเชยค่าเสียหายให้ญาติผู้เสียชีวิต
รอยยิ้ม
"รอยยิ้ม" เป็นซิงเกิลแรกของวงดนตรีสครับบ จากสตูดิโออัลบั้มที่ 6 คลีน ประพันธ์เนื้อร้อง-ทำนองโดย ธวัชพนธ์ วงศ์บุญศิริ, ต่อพงศ์ จันทบุบผา และเรียบเรียงโดย ต่อพงศ์ จันทบุบผา, ประทีป สิริอิสสระนันท์ ออกจำหน่ายในวันที่ 6 มกราคม พ.ศ. 2557
เพลง "รอยยิ้ม" ได้อันดับ 3 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 16 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
ชุติกาญจน์ พลไชย
ชุติกาญจน์ พลไชย (ชื่อเล่น: น้ำ; 6 พฤษภาคม พ.ศ. 2537 — ) เป็นนักกีฬาวอลเลย์บอลหญิงชาวไทย ผู้ทำหน้าที่ในตำแหน่งมือเซ็ต และเธอเคยเป็นผู้เล่นตัวหลักของทีมสโมสรช้าง
เดือนมกราคม พ.ศ. 2552 ชุติกาญจน์ พลไชย ได้เป็นนักกีฬาวอลเลย์บอลให้กับมหาวิทยาลัยภาคตะวันออกเฉียงเหนือ ในการแข่งขันกีฬามหาวิทยาลัยแห่งประเทศไทย ครั้งที่ 36
ในปี พ.ศ. 2555 ชุติกาญจน์ซึ่งเป็นตัวแทนโรงเรียนหนองเรือวิทยา ได้เป็นหนึ่งในผู้ได้รับการคัดเลือกให้ทำหน้าที่ร่วมกับทีมชาติไทย ในการแข่งขันวอลเลย์บอลระดับนานาชาติ
วันที่ 30 พฤศจิกายน พ.ศ. 2556 ชุติกาญจน์ได้ทำหน้าที่ร่วมสังกัดสโมสรวอลเลย์บอลไอเดีย-ขอนแก่น ในการแข่งขันวอลเลย์บอลการกุศลนัดพิเศษ เพื่อมอบรายได้แก่โรงเรียนโสตศึกษา จังหวัดขอนแก่น โดยได้พบกับทีมสโมสรวีทีวี บินห์เดียนลองอัน จากประเทศเวียดนาม ซึ่งการแข่งขันนัดดังกล่าว ทีมของเธอเป็นฝ่ายชนะได้ทั้ง 3 เซ็ต
ส่วนในเดือนมกราคม พ.ศ. 2557 เธอได้เป็นตัวแทนมหาวิทยาลัยภาคตะวันออกเฉียงเหนือ ในการแข่งขันกีฬามหาวิทยาลัยแห่งประเทศไทย ครั้งที่ 41 ซึ่งทีมของเธอเป็นฝ่ายแพ้ทีมมหาวิทยาลัยรัตนบัณฑิต ในรอบชิงชนะเลิศ ที่ 1-3 เซ็ต
และในเดือนมกราคม พ.ศ. 2558 เธอได้เป็นตัวแทนมหาวิทยาลัยภาคตะวันออกเฉียงเหนือ เข้าการแข่งขันกีฬามหาวิทยาลัยแห่งประเทศไทย ครั้งที่ 42 โดยทีมของเธอได้เป็นฝ่ายชนะทีมมหาวิทยาลัยกรุงเทพ ในรอบชิงอันดับ 3 ที่ 3-2 เซ็ต
ฌอน วอลต์แมน
ฌอน ไมเคิล วอลต์แมน (Sean Michael Waltman) เกิดวันที่ 13 กรกฎาคม ค.ศ. 1972 นักมวยปล้ำอาชีพชาวอเมริกัน อดีตนักมวยปล้ำปล้ำของเวิลด์เรสต์ลิงเฟเดเรชัน(WWF, ปัจจุบันเรียกว่า WWE) ภายใต้ชื่อ วัน–ทู–ทรี คิด (1–2–3 Kid) และ เอกซ์-แพก (X-Pac) ในช่วงระหว่างปี 1993 และ 2002, เวิลด์แชมเปี้ยนชิพเรสต์ลิง(WCW) ในนาม ซิกซ์ (Syxx) และโทเทิลนอนสต็อปแอคเชินเรสต์ลิง(TNA) ในนาม ซิกซ์-แพก (Syxx-Pac) และ ฌอน วอลต์แมน (Sean Waltman)
เขาได้รับการเซ็นสัญญากับ WWE ทำงานในฐานะตำนาน เขาได้รางวัลจากการชิงแชมป์หลายสมาคมระหว่าง WWE, WCW และ TNA; ส่วนใหญ่เป็นครูเซอร์เวท และแท็กทีม เขาเป็นนักมวยปล้ำคนเดียวเท่านั้นที่เป็นแชมป์เอ็กซ์ดิวิชั่น, แชมป์ครูเซอร์เวท WCW และแชมป์ไลท์เฮฟวี่เวท WWF; นอกจากนี้เขายังได้เป็นแชมป์ครูเซอร์เวท WCW และแชมป์ไลท์เฮฟวี่เวท WWF ในเวลาเดียวกัน
เขาเป็นส่วนหนึ่งของกลุ่ม Kliq กลุ่มนักมวยปล้ำที่มีอิทธิพลอย่างมากต่อเรื่องราว WWF ในช่วงกลางทศวรรษที่ 1990 –
เรือดำน้ำชั้นโอะยะชิโอะ
เรือดำน้ำชั้นโอะยะชิโอะ หรือชั้นของเรือดำน้ำดีเซล-ไฟฟ้า แห่งกองกำลังป้องกันตนเองทางทะเลญี่ปุ่น เข้าประจำการในช่วงทศวรรษที่ 1990 โดยมีขนาดใหญ่กว่าเรือดำน้ำชั้นฮะรุชิโอะ ปัจจุบันเข้าประจำการทั้งสิ้น 11 ลำ
รายนามผู้ประกวดนางงามจักรวาลชาวไทย
ต่อไปนี้เป็นรายชื่อ ตัวแทนชาวไทยที่เข้าร่วมการประกวดนางงามจักรวาล
โชโงะ โทอิโมโตะ
โชโงะ โทอิโมโตะ (; 25 มิถุนายน ค.ศ. 1987 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดเจที ธันเดอร์
โค ทานิมูระ
โค ทานิมูระ (; 15 สิงหาคม ค.ศ. 1982 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดพานาโซนิคแพนเธอร์ส
เริ่มเล่นวอลเลย์บอลในโรงเรียนชิกูโฮะ เป็นระยะเวลา 1 ปีกว่า
ในปี ค.ศ. 2004 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลเวิลด์ลีก เขาได้เข้าร่วมสังกัดพานาโซนิคแพนเธอร์ส ในปี 2005
ฝ่ายค้านซีเรีย
ฝ่ายค้านซีเรีย ( al-Muʕaraḍah as-Sūrīyah) เป็นคำรวม ๆ สำหรับเอนทิตีการเมืองอันมีแนวร่วมแห่งชาติซีเรีย (Syrian National Coalition) และกลุ่มซีเรียต่อต้านรัฐบาลเป็นตัวแทน โดยมีการควบคุมดินแดนบางส่วนและเป็นรัฐบาลซีเรียทางเลือก โดยอ้างว่าแทนสาธารณรัฐอาหรับซีเรียอย่างชอบธรรม ฝ่ายค้านซีเรียวิวัฒนานับแต่เริ่มสงครามกลางเมืองซีเรีย ตั้งแต่กลุ่มที่เรียกร้องให้เปลี่ยนรัฐบาลในซีเรียและผู้ที่คัดค้านรัฐบาลบะอัธ ก่อนหน้าสงครามกลางเมือง คำว่า "ฝ่ายค้าน" ใช้เรียกตัวแสดงทางการเมืองตามประเพณี ตัวอย่างเช่น คณะกรรมการประสานงานแห่งชาติเพื่อการเปลี่ยนแปลงประชาธิปไตย (National Coordination Committee for Democratic Change) กล่าวคือ กลุ่มและปัจเจกชนที่มีประวัติขัดแย้งกับรัฐซีเรีย
ระยะการก่อการกำเริบซีเรีย ตั้งแต่เดือนมีนาคม 2554 ถึงต้นเดือนสิงหาคม 2554 มีลักษณะการต่อสู้ปราศจากความรุนแรงในหมู่ผู้เข้าร่วมการก่อการกำเริบเหมือนกัน ฉะนั้น ความขัดแย้งจึงยังไม่มีลักษณะเป็น "สงครามกลางเมือง" จนเริ่มมีการจัดระเบียบการต่อสู้ด้วยอาวุธในฝ่ายต่อต้านรัฐบาล ซึ่งเกิดเริ่มตั้งแต่วันที่ 29 กรกฎาคม 2554 ทำให้ความขัดแย้งนี้เข้ากับนิยามการเมืองระหว่างประเทศของสงครามกลางเมือง
กลุ่มค้านในซีเรียเปลี่ยนทิศทางในปลายปี 2554 ระหว่างสงครามกลางเมืองซีเรีย เมื่อกลุ่มรวมกันตั้งสภาแห่งชาติซีเรีย (SNC) ซึ่งได้รับการสนับสนุนและรับรองระหว่างประเทศอย่างสำคัญเป็นคู่เจรจา สภาแห่งชาติซีเรียได้รับการรับรองหรือสนับสนุนบ้างโดยรัฐสมาชิกสหประชาติอย่างน้อย 17 รัฐ โดยมีสามรัฐ (ฝรั่งเศส สหราชอาณาจักรและสหรัฐ) เป็นสมาชิกถาวรของคณะมนตรีความมั่นคงแห่งสหประชาชาติ สภาแห่งชาติซีเรียถือว่าได้รับอิทธิพลจากภราดรภาพมุสลิม (Muslim Brotherhood) และมีสมาชิกของกลุ่มนี้จำนวนมาก แนวร่วมอิสลาม (Islamic Front) ทหารอาสาสมัครซุนนีอิสลามต่อต้านรัฐบาลสำคัญระหว่างสงครามซีเรีย เข้ากับสภาแห่งชาติซีเรีย
กลุ่มรวมฝ่ายค้านที่ใหญ่กว่า คือ แนวร่วมกำลังปฏิวัติและฝ่ายค้านซีเรียแห่งชาติ (National Coalition for Syrian Revolutionary and Opposition Forces) ตั้งเมื่อเดือนพฤศจิกายน 2555 สภาความร่วมมืออ่าวรับรองว่าเป็น "ผู้แทนโดยชอบของชาวซีเรีย" และสันนิบาตอาหรับรับรองว่าเป็น "ผู้แทนความปรารถนาของชาวซีเรีย" แนวร่วมแห่งชาติซีเรียต่อมาได้นั่งแทนซีเรียในสันนิบาตอาหรับ ส่วนผู้แทนของบะอัธซีเรียถูกระงับ สภาแห่งชาติซีเรีย ซึ่งเดิมเป็นส่วนหนึ่งของแนวร่วมแห่งชาติซีเรีย ถอนตัวเมื่อวันที่ 20 มกราคม 2557 เพื่อประท้วงการตัดสินใจของแนวร่วมในการเข้าประชุมการเจรจาเจนีวา กลุ่มฝ่ายค้านจัดการเจรจาปรองดองในอัสตานา ประเทศคาซัคสถาน ในเดือนตุลาคม 2558
วัดป่าสัก (สระบุรี)
วัดป่าสัก ตั้งอยู่เลขที่ 2 บ้านป่าสัก หมู่ที่ 4 ตำบลดาวเรือง อำเภอเมือง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ บริเวณตั้งวัดเป็นพื้นที่ราบติดริมบึง ที่ดินตั้งที่วัดมีเนื้อที่ 16 ไร่ 38 ตารางวา โฉนดที่ดินเลขที่ 10918.วัดป่าสัก สมัยก่อนชื่อว่า “วัดจำปาศักดิ์” หรือ “วัดกุด” สร้างเมื่อ ปี พ.ศ.2421 เดิมตั้งอยู่ทางทิศตะวันออกเฉียงเหนือของที่ตั้งปัจจุบัน แต่เนื่องจากติดที่ดินของชาวบ้านทำให้ไม่สามรถขยายวัดได้ จึงได้ย้ายเสนาสนะมาสร้างขึ้นใหม่ในที่ปัจจุบัน ได้รับพระราชทานวิสุงคามสีมาเมื่อ พ.ศ.2431.
วอลเลย์บอลเวิลด์กรังด์ปรีซ์ 1994
วอลเลย์บอลเวิลด์กรังด์ปรีซ์ 1994 () เป็นการแข่งขันวอลเลย์บอลหญิง โดยการแข่งขันครั้งนี้จัดขึ้นเป็นครั้งที่ 2 หลังจากที่คิวบาได้แชมป์เป็นครั้งแรก จีนได้รองแชมป์ รัสเซียได้อันดับที่ 3
โดยการแข่งขันครั้งนี้มีทีมเพิ่มขึ้นอีก 4ทีม ได้แก่ เนเธอร์แลนด์ อิตาลี เปรู และจีนไทเป
ดิวโอลิงโก
ดิวโอลิงโก (, ) เป็นโปรแกรมเรียนภาษาฟรีที่ใช้ปัญหาเป็นการหาคำตอบเป็นหลัก การให้บริการของโปรแกรมนี้ถูกออกแบบมาให้ผู้ใช้ทำแบบฝึกหัดในแต่ละบทสำเร็จ ในขณะเดียวกันก็ช่วยแปลเว็บไซต์และเอกสารอื่น ๆ ไปด้วย ในวันที่ 13 ธันวาคม 2557 ดิวโอลิงโกได้ให้บริการการเรียนภาษาต่าง ๆ ไม่ว่าจะเป็นภาษาสเปน, ภาษาฝรั่งเศส, ภาษาเยอรมัน, ภาษาโปรตุเกส, ภาษาอิตาลี, ภาษาดัตช์, ภาษาไอริช, ภาษาเดนมาร์ก และภาษาสวีเดนสำหรับผู้ใช้ที่พูดภาษาอังกฤษ และภาษาอังกฤษสำหรับผู้ใช้ภาษาสเปน, ฝรั่งเศส, เยอรมัน, โปรตุเกส, อิตาลี, กรีก, ดัตช์, รัสเซีย, โปแลนด์, ตุรกี, ฮังการี, โรมาเนีย, ญี่ปุ่น, ฮินดี, อินโดนีเซีย, เกาหลี และเช็ก และยังมีคู่ภาษาอื่น ๆ อีกมากมาย สามารถใช้ได้บนเว็บ, ไอโอเอส, แอนดรอยด์ และวินโดวส์โฟน 8.1
ดิวโอลิงโกได้เริ่มต้นทดสอบระบบครั้งแรกเฉพาะเจ้าหน้าที่ในวันที่ 30 พฤศจิกายน 2555 และมียอดผู้ใช้ที่รอคอยมากกว่า 300,000 คน ในวันที่ 19 มิถุนายน 2556 ดิวโอลิงโกได้เปิดตัวสู่สาธารณะเป็นครั้งแรก ในปี 2557 แอปเปิลได้เลือกให้ดิวโอลิงโกเป็นแอปพลิเคชันประจำปี เป็นครั้งแรกที่รางวัลนี้ได้ถูกมอบแก่แอปพลิเคชันทางการศึกษา ดิวโอลิงโกชนะการประกวดแอปพลิเคชันใหม่ที่ดีที่สุดในงาน 2014 Crunchies, และเป็นแอปพลิเคชันทางการศึกษาที่มียอดดาวน์โหลดสูงที่สุดในกูเกิลเพลย์ ปี 2556 และ 2557 ในเดือนมกราคม 2557 ดิวโอลิงโกมียอดผู้ใช้งานรวม 60 ล้านคน ซึ่งมี 20 ล้านคนที่ยังคงใช้งานอยู่
ศิษฐวัชร วงษ์สุวรรณ
พลเรือเอก ศิษฐวัชร วงษ์สุวรรณ (16 มกราคม พ.ศ. 2490 - ) เป็นสมาชิกสภานิติบัญญัติแห่งชาติ อดีตสมาชิกวุฒิสภาแบบสรรหา อดีตผู้ทรงคุณวุฒิพิเศษกองทัพเรือ รองประธานกรรมการ บริษัท บีซีพีจี จำกัด (มหาชน)
ศิษฐวัชร วงษ์สุวรรณ เกิัด (มหาชน)ดเมื่อวันที่ 16 มกราคม พ.ศ. 2490 เป็นบุตรของพลตรีประเสริฐ วงษ์สุวรรณ กับนางสายสนี วงษ์สุวรรณ มีพี่ชาย 1 คนคือ พลเอกประวิตร วงษ์สุวรรณ และมีน้องชาย 3 คน คือ พลตำรวจเอกพัชรวาท วงษ์สุวรรณ พงษ์พันธุ์ วงษ์สุวรรณ และพันธุ์พงษ์ วงษ์สุวรรณ สมรสกับพันเอกหญิงอรัณยานี วงษ์สุวรรณ
วิทยาศาสตรบัณฑิต (วิศวกรรมเครื่องกลเรือ) โรงเรียนนายเรือ หลักสูตรโรงเรียนเสนาธิการทหารเรือ รุ่นที่ 43 วิทยาลัยการทัพเรือ รุ่นที่ 26 การซ่อมเครื่องยนต์ HTU จากเยอรมนี การซ่อมเครื่องยนต์ (Gas turbine Engine Repairing Course) จากอังกฤษ
1 ตุลาคม 2541 เจ้ากรมโรงงาน ฐานทัพเรือสัตหีบ 2542 ผู้ทรงคุณวุฒิกองทัพเรือ 2544 เจ้ากรมโรงงาน ฐานทัพเรือสัตหีบ 2545 รองผู้บัญชาการกองเรือยุทธการ 2546 ผู้ทรงคุณวุฒิพิเศษกองทัพเรือ 2548 ที่ปรึกษาสำนักงานปลัดกระทรวงกลาโหม 2548 ราชองครักษ์ 2548 ที่ปรึกษากองทัพเรือ 2549 ผู้ทรงคุณวุฒิพิเศษกองทัพเรือ 2549 ที่ปรึกษาพิเศษสำนักงานปลัดกระทรวงกลาโหม 2550 ผู้ทรงคุณวุฒิพิเศษกองทัพเรือ (เกษียณ 1 ตุลาคม 2550)1 ธันวาคม 2558 ได้รับการแต่งตั้งเป็นรองประธานกรรมการ บริษัท บีซีพีจี จำกัด (มหาชน)
กูอาราปูอาวา
กูอาราปูอาวา () เป็นเมืองในรัฐปารานา ประเทศบราซิล เป็นเทศบาลที่มีพื้นที่มากที่สุดของรัฐ มีประชากร 172,000 คน เมืองตั้งอยู่ที่จุดพิกัด 25°23'36" ใต้ และ 51°27'19" ตะวันตก เมืองค้นพบโดยชาวโปรตุเกสใน ค.ศ. 1770 และได้ก่อตั้งเมืองขึ้นในปี ค.ศ. 1810 ชื่อของเมืองมาจากคำว่า tupy guarani ซึ่งหมายถึงหมาป่าที่กล้าหาญ เมืองตั้งอยู่เหนือระดับน้ำทะเล 1120 ม.
โจเอาเปสโซอา
โจเอาเปสโซอา () เป็นเมืองหลวงของรัฐปาราอีบา ประเทศบราซิล ก่อตั้งในปี ค.ศ. 1585 เป็นเมืองที่ตั้งอยู่ตะวันออกสุดของทวีปอเมริกา ที่จุดพิกัด 34º47'38"W, 7º9'28"S ถือเป็นนครที่มีพื้นที่สีเขียวมากที่สุดของโลก ด้วยพื้นที่มากกว่า 7 ตร.กม. (2.7 ตร.ไมล์) เป็นรองกรุงปารีส ประเทศฝรั่งเศส เมืองมีเอกลักษณ์ที่เป็นจุดรวมระหว่างชายหาดเขตร้อน สถาปัตยกรรมสมัยใหม่ และอาคารประวัติศาสตร์ในยุคอาณานิคม
"ข้อมูลจาก: IBGE 2000 "
จอร์โจ มอโรเดร์
โจวานนี จอร์โจ มอโรเดร์ () เกิดวันที่ 26 เมษายน ค.ศ. 1940) เป็นโปรดิวเซอร์เพลง นักเขียนเพลง ศิลปินเพลง ดีเจ ชาวอิตาลี เขามักได้รับการยกย่องว่าเป็นผู้บุกเบิกดนตรีที่ใช้เครื่องสังเคราะห์เสียง ดิสโก้ และดนตรีอิเล็กทรอนิกส์แดนซ์
เมื่อตอนเขาอยู่ที่มิวนิก ในคริสต์ทศวรรษ 1970 เขาเริ่มก่อตั้งค่ายของตัวเองที่ชื่อ โอเอซิสเรเคิดส์ ซึ่งต่อมาเป็นค่ายย่อยของคาซาบลังกาเรเคิดส์ เขาเป็นโปรดิวเซอร์ผลิตเพลงฮิตให้กับ ดอนนา ซัมเมอร์หลายเพลงในช่วงยุคดิสโก้ ราวปลายคริสต์ทศวรรษ 1970 อย่างเพลง "Bad Girls", "Last Dance", "Love to Love You Baby", "No More Tears (Enough Is Enough)", "Dim All the Lights", "MacArthur Park", "Hot Stuff", "On the Radio", และ "I Feel Love" และเขาได้ก่อตั้ง มิวสิกแลนด์สตูดิโอส์ในมิวนิก ซึ่งมีศิลปินอาทิ อีเล็กทริกไลท์ออร์เคสตรา, เลด เซพเพลิน, ควีน และ เอลตัน จอห์น
ไม่สมมติ
ไม่สมมติ เป็นซิงเกิลแรกของ ชูการ์ อายส์ วงเกิร์ลกรุปจากค่ายบีอีซี-เทโร มิวสิค ประพันธ์คำร้อง-ทำนองและผู้เรียบเรียงโดย ปณิธิ เลิศอุดมธนา ออกจำหน่ายในวันที่ 21 มกราคม พ.ศ. 2556
แนวเพลงและเนื้อหาเพลงมีกลิ่นอายของดนตรียุค 70's มาเพิ่มสีสันให้กับดนตรี Sweet Pop ในแบบของ Sugar Eyes ได้อย่างลงตัว รวมถึงเนื้อหาของเพลง ที่ใส่จินตนาการน่ารักๆ ของทั้ง 3 สาวเข้าไปว่า "ถ้าหากสมมติว่าที่บอกรักไป ไม่ใช่เรื่องสมมติล่ะ...เธอจะว่ายังไง?
เพลง ไม่สมมติ ได้อันดับ 4 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 3 มีนาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
ยัง
"ยัง" เป็นซิงเกิลแรกของวงลิปตา โดยมี Mildvocalist มาร่วมร้องด้วย ประพันธ์เนื้อร้อง-ทำนองและผู้เรียบเรียงโดยโดย Lipta ส่วน บดินทร์ เจริญราษฎร์ เป็นผู้ประพันธ์เนื้อร้องท่อนแร็พ ออกจำหน่ายในวันที่ 15 กรกฎาคม พ.ศ. 2556
เพลง "ยัง" ติดอันดับสูงสุดที่ 67 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 11 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
ปุริม รัตนเรืองวัฒนา
ปุริม รัตนเรืองวัฒนา (เกิด 21 พฤษภาคม พ.ศ. 2540) เป็นนักแสดงชายชาวไทย เป็นที่รู้จักในภาพยนตร์ "เกรียน ฟิคชั่น" และละครเรื่อง "My Dear Loser รักไม่เอาถ่าน"
ปุริม รัตนเรืองวัฒนา หรือ ปลื้ม เกิดเมื่อวันพุธที่ 21 พฤษภาคม พ.ศ. 2540 ที่จังหวัดเชียงใหม่ สำเร็จการศึกษาระดับมัธยมศึกษาจาก โรงเรียนปรินส์รอยแยลส์วิทยาลัย จังหวัดเชียงใหม่ ปัจจุบันกำลังศึกษาที่ คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ เข้าวงการจากการชักชวนของชูเกียรติ ศักดิ์วีระกุล ผู้กำกับภาพยนตร์ โดดเด่นในบท "ม่อน" จากภาพยนตร์ เกรียน ฟิคชั่น ของค่ายสหมงคลฟิล์มอินเตอร์เนชั่นแนลในปี พ.ศ. 2556 
ปลื้มเคยเป็นอดีตสมาชิกวงดนตรีสุดแนว Sleeprunway เริ่มมีวงตั้งแต่ปี 2015 โดยมีสมาชิก คือ จิรายุ ละอองมณี, กฤษณภูมิ พิบูลสงคราม, นนทนันท์ อัญชุลีประดิษฐ์, ชลัช กมล และปลื้มทำหน้าที่เป็นมือเบสประจำวง ปัจจุบันออกจากวงแล้ว
คราฟมากา
คราฟมากา (, แปลว่า "การต่อสู้แบบปะทะ") เป็นศิลปะการต่อสู้จากอิสราเอล คิดค้นโดยอีมี ลิกเตนเฟลด์ (Imi Lichtenfeld) ชาวฮังการี-อิสราเอล เพื่อป้องกันตัวจากกลุ่มฟาสซิสต์ในเชโกสโลวาเกียช่วงทศวรรษ 1930 และต่อมานำมาใช้ฝึกในกองทัพอิสราเอล คราฟมากาเป็นการผสมผสานศิลปะการต่อสู้หลายแขนง เช่น มวย, มวยปล้ำ, มวยไทย, ยิวยิตสู, ไอกิโดและยูโด รวมถึงการฝึกการต่อสู้ในสถานการณ์จริง โดยจะเน้นการป้องกันตัวที่มีประสิทธิภาพ และการโจมตีกลับที่รุนแรง
คราฟมากามีรากศัพท์มาจากคำในภาษาฮีบรู 2 คำคือ krav (קרב; "ต่อสู้") และ maga (מגע; "ปะทะ")
คราฟมากาจะสอนให้หลีกเลี่ยงการปะทะ แต่หากไม่สามารถทำได้ ก็ให้สู้โดยใช้เวลาน้อยที่สุด โดยเน้นโจมตีที่จุดอ่อนต่างๆ ของร่างกายคู่ต่อสู้ ด้วยเทคนิกต่างๆ ซึ่งอาจทำให้อีกฝ่ายถึงตายได้ จึงจำเป็นต้องมีการป้องกันและการใช้แรงให้ถูกวิธีในระหว่างการฝึก
แนวคิดหลักๆ ของคราฟมากา ประกอบด้วย:
โตโยต้า ลีกคัพ 2558
ฟุตบอลไทยลีกคัพ "โตโยต้า ลีกคัพ 2558" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก
เริ่มการแข่งขันรอบเพลย์ออฟตั้งแต่วันที่ 31 มกราคม ไปจนถึงรอบชิงชนะเลิศ ที่ สนามศุภชลาศัย
สโมสรที่คว้าแชมป์โตโยต้า ลีกคัพ 2558 จะได้ลงเล่นในโตโยต้า พรีเมียร์คัพ 2015 ซึ่งจะพบกับสโมสรจากประเทศญี่ปุ่น และแม่โขงคลับแชมเปียนชิพ 2015 พบกับตัวแทนสโมสรในแถบลุ่มแม่น้ำโขงทำการจับสลากวันที่ 26 มกราคม พ.ศ. 2558
ทำการจับสลากวันที่ 10 มีนาคม พ.ศ. 2558
ทำการจับสลากวันที่ 22 เมษายน พ.ศ. 2558
ทำการจับสลากวันที่ 3 กรกฎาคม พ.ศ. 2558
ทำการจับสลากวันที่ 24 กรกฎาคม พ.ศ. 2558
ทำการจับสลากวันที่ 18 กันยายน พ.ศ. 2558
ทำการแข่งขันที่ สนามศุภชลาศัย
การแข่งขันรอบเพลย์ออฟจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 6 โซนภูมิภาคจับสลากประกบคู่การแข่งขัน (10 มีนาคม 2558) โตโยต้า ลีกคัพ ประจำฤดูกาล 2015 รอบ 64 ทีม (แข่งขันระบบน็อคเอาท์)
จับสลากประกบคู่การแข่งขัน (22 เมษายน 2558) โตโยต้า ลีก คัพ ประจำฤดูกาลปี 2015 รอบ 32 ทีม (แข่งขันระบบน็อคเอาท์)
จับสลากประกบคู่การแข่งขัน (3 กรกฎาคม 2558) โตโยต้า ลีก คัพ ประจำฤดูกาลปี 2015 รอบ 16 ทีม (แข่งขันระบบน็อคเอาท์)
จับสลากประกบคู่การแข่งขัน (24 กรกฎาคม 2558) โตโยต้า ลีก คัพ ประจำฤดูกาลปี 2015 รอบ 8 ทีม (แข่งขันระบบรวมผล 2 นัด)
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2015 รอบรองชนะเลิศ (แข่งขันระบบรวมผล 2 นัด)
โตโยต้า ลีก คัพ ประจำฤดูกาลปี 2015 รอบชิงชนะเลิศ (สนามศุภชลาศัย)
พิพิธภัณฑ์ของสะสมในพระองค์
พิพิธภัณฑ์ของสะสมในพระองค์ (, ) เป็นพิพิธภัณฑ์เก็บรวบรวมของสะสมในสมเด็จพระจักรพรรดิและราชวงศ์ญี่ปุ่น ตั้งอยู่บริเวณพระราชอุทยานฝั่งตะวันออกของพระราชวังหลวงโตเกียว ไม่มีค่าเข้าชม
ระหว่างการเปลี่ยนช่วงรัชสมัยโชวะเป็นเฮเซได้เกิดความคิดที่จะจัดตั้งพิพิธภัณฑ์ของสะสมในพระองค์ขึ้นมา ในปี 1989 ราชวงศ์ญี่ปุ่นได้บริจาคสมบัติราว 6,000 ชิ้นแก่รัฐบาลญี่ปุ่นในปีนั้น ผลงานจำนวนมากเป็นฝีมือของศิลปินหลวงในพระราชสำนัก พิพิธภัณฑ์ได้ถูกก่อสร้างและเริ่มเปิดดำเนินการในปี 1993 ซึ่งต่อมา พิพิธภัณฑ์ก็ได้ถูกเติมเต็มด้วยการบริจาคของสมาชิกราชวงศ์อย่าง เจ้าชายยะซุฮิโตะ เจ้าชิชิบุ ในปี 1996 และ สมเด็จพระจักรพรรดินีโคจุง พระพันปีหลวง ในปี 2001
ราชสำนักเซนต์เจมส์
ราชสำนักเซนต์เจมส์ คือราชสำนักของพระมหากษัตริย์แห่งสหราชอาณาจักร ซึ่งถูกตั้งชื่อตามพระราชวังเซนต์เจมส์ พระราชวังหลวงที่เก่าแก่ที่สุดของระบอบราชาธิปไตยแห่งสหราชอาณาจักร ราชสำนักเซนต์เจมส์ถือกำเนิดขึ้นมาตั้งแต่สมัยราชอาณาจักรอังกฤษ (ก่อนปี พ.ศ. 2250) และสมัยราชอาณาจักรบริเตนใหญ่ (พ.ศ. 2250 - 2343)
ราชสำนักเซนต์เจมส์ยังถูกใช้เป็นสถานที่ต้อนรับเอกอัครราชทูตและข้าหลวงใหญ่ประจำสหราชอาณาจักรทุกคนอย่างเป็นทางการ ส่วนพระราชวังเซนต์เจมส์ยังคงเป็นสถานที่ประจำสำหรับการรับรองการแต่งตั้งเอกอัครราชทูตต่างชาติ และยังถูกใช้เป็นสำนักงานประจำของผู้แทนพระองค์พระมหากษัตริย์สหราชอาณาจักรในการรับมอบอักษรสารตราตั้งจากเอกอัคราชทูตต่างชาติอีกด้วย นอกจากนี้ในปี พ.ศ. 2552 ราชสำนักเซนต์เจมส์ในลอนดอนได้รับมอบพระราชสานส์และอักษรสารตราตั้งจากเอกอัครราชทูตจากต่างประเทศมากกว่า 172 ครั้ง อันประกอบไปด้วยจากสำนักงานข้าหลวงใหญ่ 46 แห่ง (อักษรสานส์ตราตั้งจากประเทศอื่นๆ ในเครือจักรภพแห่งประชาชาติ) และจากสถานเอกอัครราชทูตประจำสหราชอาณาจักร 128 แห่ง (พระราชสานส์และอักษรสานส์ตราตั้งจากประเทศนอกเครือจักรภพแห่งประชาชาติ)
แม้ว่าพระราชวังบักกิงแฮมจะถูกใช้เป็นที่พำนักอย่างเป็นทางการของพระมหากษัตริย์แห่งสหราชอาณาจักรมาตั้งแต่ครั้งที่สมเด็จพระราชินีนาถวิกตอเรียขึ้นครองราชสมบัติในปี พ.ศ. 2380 แต่พระราชวังเซนต์เจมส์ก็ยังคงดำรงสถานะการเป็นราชสำนักอย่างเป็นทางการของระบอบราชาธิปไตยแห่งสหราชอาณาจักร อย่างไรก็ตามเมื่อพระมหากษัตริย์แห่งสหราชอาณาจักร สมเด็จพระราชินีนาถเอลิซาเบธที่ 2 เสด็จพระราชดำเนินไปประทับ ณ สถานที่อื่น ชื่อของราชสำนักก็จะถูกเปลี่ยนไปตามสถานที่นั้นๆ ด้วย
เมื่อสมเด็จพระราชินีนาถประทับอยู่ ณ พระราชวังบักกิงแฮม ราชสำนักก็จะย้ายมายังพระราชวังแห่งนี้ด้วย อีกทั้งยังจะถูกใช้เป็นสถานที่ประชุมของสภาองคมนตรี (Privy Council) การเปลี่ยนแปลงเช่นนี้ยังเกิดขึ้นกับกรณีที่สมเด็จพระราชินีนาถประทับอยู่ ณ สถานที่อื่นๆ เช่น พระราชวังวินด์เซอร์ (ช่วงเทศกาลอีสเตอร์) พระตำหนักซานดริงแฮม (ช่วงเทศกาลคริสต์มาส) และที่พระราชวังฮอลีรูดหรือปราสาทแบลมอรัลในสกอตแลนด์ (ช่วงฤดูร้อน) นอกจากนี้ราชสำนักก็จะถูกย้ายตามพระมหากษัตริย์กรณีเสด็จฯ เยือนต่างประเทศอย่างเป็นทางการอีกด้วย
ค่าคงตัวความโน้มถ่วง
ค่าคงตัวความโน้มถ่วงสากล (; G) ค่าคงตัวทางฟิสิกส์ที่ใช้ในการคำนวณแรงโน้มถ่วงระหว่างวัตถุ 2 วัตถุ มักจะปรากฏอยู่ในกฎความโน้มถ่วงสากลของเซอร์ไอแซก นิวตัน และในทฤษฎีสัมพัทธภาพทั่วไปของอัลเบิร์ต ไอน์สไตน์ รู้จักในอีกชื่อว่าค่าคงตัวนิวตัน
ตามกฎของความโน้มถ่วงสากล แรงดึงดูด (F) วัตถุทั้งสอง เป็นสัดส่วนโดยตรงกับมวลของวัตถุ (m และ m), และเป็นสัดส่วนผกผันกำลังสองกับระยะห่าง (r) ระหว่างวัตถุ
ค่าคงตัวความโน้มถ่วงสากลเป็นค่าคงตัวทางฟิสิกส์ที่วัดด้วยความแม่นยำสูงได้ยาก โดยในปี 2010 CODATA ได้แนะนำค่าคงตัวความโน้มถ่วงสากล(กับค่าคลาดเคลื่อนในวงเล็บ) คือ
ความคลาดเคลื่อนมาตรฐาน
เหนือนักเลง (ภาพยนตร์ไทยปี พ.ศ. 2523)
เหนือนักเลง ภาพยนตร์ไทย ที่ออกฉายเมื่อปี 2523 จากการกำกับของ จรัล พรหมรังสี นำแสดงโดย สมบัติ เมทะนี และ สมชาย คุณปลื้ม หรือ กำนันเป๊าะ ซึ่งได้ให้เกียรติร่วมแสดง
ภาพยนตร์เรื่องนี้ดัดแปลงจากชีวิตจริงของกำนันเป๊าะโดยได้มีการแต่งเติมเรื่องราวให้สนุกสนานขึ้น
เรื่องราวของกำนันเป๊าะสมัยเป็นผู้ใหญ่บ้านที่ได้ร่วมมือกับสารวัตรอวยพร (สมบัติ) ซึ่งมาสืบคดีการปล้น
รถขนเงินเข้าขัดขวางการค้าอาวุธสงครามของ กอบกุล (ดามพ์) เศรษฐีเงินกู้และ เสี่ยพิพัฒน์ (บู๊) เศรษฐีจากกรุงเทพจนทำให้
เกิดการต่อสู้กันขึ้น
ลาวพรีเมียร์ลีก
ลาวพรีเมียร์ลีก (; ) เป็นลีกฟุตบอลสูงสุดของประเทศลาว ภายใต้การดูแลของสหพันธ์ฟุตบอลแห่งชาติลาว
¹: มีผู้ชนะ 2 ทีม
สโมสรฟุตบอลฮหว่างอัญอัตตะปือ
สโมสรฟุตบอลฮหว่างอัญอัตตะปือ () เป็นสโมสรฟุตบอลที่อยู่ในแขวงอัตตะปือ ประเทศลาว แข่งในลาวพรีเมียร์ลีก พ.ศ. 2556 โดยได้อันดับที่ 2 ในปีนั้น
สโมสรฟุตบอลขอนแก่น ยูไนเต็ด
สโมสรฟุตบอลขอนแก่น ยูไนเต็ด เป็น สโมสรฟุตบอลอาชีพในประเทศไทย โดยตั้งอยู่ที่จังหวัดขอนแก่น
ขอนแก่น ยูไนเต็ด () สโมสรฟุตบอลอาชีพที่ตั้งอยู่ใน จังหวัดขอนแก่น ก่อตั้งขึ้นเมื่อวันที่ 5 กุมภาพันธ์ พ.ศ. 2558 และได้เข้าร่วม ลีกภูมิภาค ดิวิชัน 2 โซนภาคตะวันออกเฉียงเหนือ ฤดูกาล 2558 และสามารถคว้าแชมป์ดิวิชัน 2 โซนภาคตะวันออกเฉียงเหนือได้สำเร็จพร้อมกับได้สิทธิ์เลื่อนชั้นขึ้นสู่ ดิวิชัน 1 ฤดูกาล 2559
แต่ในที่สุดขอนแก่น ยูไนเต็ดก็ถูก สมาคมกีฬาฟุตบอลแห่งประเทศไทย ในพระบรมราชูปถัมภ์ ตัดสิทธิ์ซึ่งเทียบเท่ากับการพักทีมห้ามลงทำการแข่งขันฟุตบอลลีกดิวิชัน 1 นัดที่เหลือและให้ลบคะแนนของขอนแก่นทั้งหมดเสมือนว่าขอนแก่นไม่เคยลงแข่งขันดิวิชัน 1 ฤดูกาล 2559 จากกรณีการ์ดของสโมสรไปลอบทำร้ายผู้ตัดสินหลังจากที่ขอนแก่นเปิดบ้านแพ้อ่างทอง
ใน พ.ศ. 2561 ขอนแก่นได้กลับเข้าร่วมฟุตบอลลีกอีกครั้งหลังจากได้รับการอุทธรณ์โทษจากสมาคมกีฬาฟุตบอลให้เข้าร่วม ไทยลีก 4 โซนภาคตะวันออกเฉียงเหนือ
แค่รู้ว่ารัก
"แค่รู้ว่ารัก" เป็นซิงเกิลแรกของวงลิปตา โดยเนื้อหาเพลงพูดถึงคนที่เคยเจ็บที่หัวใจ ที่ใช้สมองคิดทบทวนเรื่องราวปัญหาข­องความสัมพันธ์ แต่พอเอาเข้าจริง ๆ เรากลับไม่ปวดหัว แต่กลับเจ็บที่หัวใจ สงสัยมาตลอดว่ามันก็แปลกดีที่มันเป็นแบบ­นั้น เลยคิดเอาเองว่าหรืออาจเป็นเพราะสมองมีเอาไ­ว้หาเหตุผล แต่ความรักมักจะใช้อารมณ์ จึงไม่แปลกที่เราไม่จำเป็นที่จะต้อ­งหาเหตุผลที่จะ "รักใครสักคน"
เพลง "แค่รู้ว่ารัก" ติดอันดับสูงสุดที่ 3 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 มกราคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
วอลเลย์บอลเวิลด์ลีก 2002
วอลเลย์บอลเวิลด์ลีก 2002 เป็นครั้งที่ 12 ของการแข่งขันวอลเลย์บอลชายประจำปีระดับนานาชาติ มีทั้งหมด 16 ประเทศ ระหว่างวันที่ 27 มิถุนายน – 18 กรกฎาคม รอบชิงชนะเลิศจะถูกจัดขึ้นในเบโลโอรีซอนชี, ประเทศบราซิล
จากวันที่เธอไม่อยู่
จากวันที่เธอไม่อยู่ เป็นซิงเกิลของวงพาย จากสตูดิโออัลบั้มเดี่ยว 22/7 (ยี่สิบสองส่วนเจ็ด) ประพันธ์คำร้องโดย วรฉัตร วรราช แต่งทำนองโดย อภิไชย เย็นพูนสุข และเรียบเรียงโดย DJ.Voices ออกจำหน่ายในวันที่ 19 กันยายน พ.ศ. 2548
เพลง จากวันที่เธอไม่อยู่ ได้อันดับ 15 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 1 พฤษภาคม พ.ศ. 2548 โดยวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
วอลเลย์บอลชายทีมชาติมอนเตเนโกร
วอลเลย์บอลชายทีมชาติมอนเตเนโกร () เป็นตัวแทนของประเทศมอนเตเนโกรในการแข่งขันวอลเลย์บอลระดับนานาชาติรวมถึงนัดกระชับมิตร
ฮหว่าบิ่ญ
ฮหว่าบิ่ญ () เป็นนครประจำจังหวัดและเมืองหลักของจังหวัดฮหว่าบิ่ญในประเทศเวียดนาม อยู่ห่างจากกรุงฮานอย 76 กิโลเมตร และห่างจากแม่น้ำด่า () 5 กิโลเมตร
เขื่อนไฟฟ้าพลังน้ำฮหว่าบิ่ญที่ใหญ่เป็นเขื่อนที่สุดในเวียดนาม และยังใหญ่ที่สุดในภูมิภาคเอเชียตะวันออกเฉียงใต้ ยังตั้งอยู่ในเมืองนี้
ห่าติ๋ญ
ห่าติ๋ญ () เป็นเมืองในประเทศเวียดนาม เป็นเมืองหลักของจังหวัดห่าติ๋ญ และอยู่ในภูมิภาคชายฝั่งตอนกลางเหนือ
มันมือเสือ (ภาพยนตร์ไทยปี พ.ศ. 2523)
มันมือเสือ ภาพยนตร์ไทย แนวแอ็คชั่นจากการกำกับของ วิทยา สุขดำรงค์ ออกฉายครั้งแรกเมื่อปี 2523 นำแสดงโดย สมชาย คุณปลื้ม สรพงษ์ ชาตรี และ จารุณี สุขสวัสดิ์ โดยภาพยนตร์เรื่องนี้ถือได้ว่าเป็นภาพยนตร์
เรื่องแรกที่กำนันเป๊าะได้ให้เกียรติร่วมแสดง
เรื่องราวของ มัน (กำนันเป๊าะ) เด็กกำพร้าที่ท่านผู้ว่า (สมชาย) เก็บมาเลี้ยงดูเกิดหลงผิดเข้าไปร่วมขบวนการผิดกฎหมายแต่เมื่อเขาพยายามถอนตัวทำให้เขาถูกไล่ล่าเขาจึงหันกลับมาสู้สุดท้ายเขาจะจัดการกับขบวนการนี้ได้หรือไม่
วิญ
วิญ () เป็นเมืองในประเทศเวียดนาม ซึ่งตั้งอยู่ในภาคเหนือของประเทศ เป็นเมืองหลักของจังหวัดเหงะอาน เป็นเมืองที่สำคัญในภูมิภาคชายฝั่งตอนกลางเหนือ
เอเลียส ดอเลาะ
เอเลียส ดอเลาะ () เกิดเมื่อวันที่24 เมษายน พ.ศ. 2536 เป็นนักฟุตบอลอาชีพลูกครึ่งสวีเดน-ไทย ปัจจุบันลงเล่นให้กับการท่าเรือ ในไทยลีก ตำแหน่งกองหลัง
ฟีฟ่า 15
ฟีฟ่า 15 () เป็นวิดีโอเกมจำลองฟุตบอล ที่ได้รับการพัฒนาโดยอีเอ แคนาดา และได้รับการเผยแพร่โดยอิเล็กทรอนิก อาตส์ เกมนี้ได้รับการเปิดตัวเมื่อวันที่ 23 กันยายน ค.ศ. 2014 ในทวีปอเมริกาเหนือ 25 กันยายนในทวีปยุโรป และ 26 กันยายนในสหราชอาณาจักรและไอร์แลนด์ ในระบบเพลย์สเตชัน 3, เพลย์สเตชัน 4, เพลย์สเตชันวิต้า, นินเท็นโด 3ดีเอส, วี, เอกซ์บอกซ์ วัน, เอกซ์บอกซ์ 360, ไมโครซอฟท์ วินโดวส์, ไอโอเอส, แอนดรอยด์ และวินโดวส์โฟน ส่วนในระบบพีซี "ฟีฟ่า 15" ได้ใช้เครื่องอิกไนต์ของอีเอ ซึ่งมีคุณสมบัติเดียวกับที่มีอยู่ในระบบเพลย์สเตชัน 4 และเอกซ์บอกซ์ วัน
เกมนี้ได้มีเลียวเนล เมสซี ปรากฏอยู่บนปก ควบคู่ไปกับการเล่นที่ต่างกันในส่วนต่าง ๆ ของโลก และเป็นเกมแรกในซีรีส์"ฟีฟ่า" ที่ได้รับสิทธิอย่างเต็มที่ในพรีเมียร์ลีก "ฟีฟ่า 15" ได้รับคำวิจารณ์ในเชิงบวกในทุกระบบแพลตฟอร์ม แม้ว่าในเวอร์ชันพีซีจะได้รับการวิจารณ์ถึงอาการบั๊กที่เกิดขึ้นบ่อยครั้งในช่วงเปิดตัวอยู่ก็ตาม
"ฟีฟ่า 15" ได้รับการตอบรับในเชิงบวกโดยทั่วไปจากนักวิจารณ์ เกมแรงกิงส์ซึ่งเป็นเว็บไซต์รวบรวมความคิดเห็นให้คะแนนเฉลี่ยที่ 81.57% จาก 15 ความคิดเห็นสำหรับเวอร์ชันเพลย์สเตชัน 4 ส่วนเวอร์ชันเอกซ์บอกซ์ วัน ได้รับค่าเฉลี่ยใกล้เคียงกันที่ 82.17% จาก 12 ความคิดเห็น และเวอร์ชันพีซีที่ค่าเฉลี่ย 64.00% โดยอิงจาก 2 ความคิดเห็น สำหรับเว็บไซต์รวบรวมความคิดเห็นอื่นอย่างเมตาคริติกได้ให้คะแนนสำหรับเวอร์ชันเพลย์สเตชัน 4 ที่ 82 เต็ม 100 โดยอิงจาก 29 ความคิดเห็น ส่วนเวอร์ชันเอกซ์บอกซ์ วัน ได้ 84 เต็ม 100 โดยอิงจาก 19 ความคิดเห็น และเวอร์ชันพีซีได้ 76 เต็ม 100 โดยอิงจาก 5 ความคิดเห็น
คริส ชิลลิง จากเว็บไซต์ไอจีเอ็นได้ให้คะแนนเกมนี้ที่ 83% โดยกล่าวว่า ""ฟีฟ่า 15" ยังคงเป็นหนึ่งในเกมจำลองกีฬาที่ดีที่สุด ซึ่งมีภาพการเคลื่อนไหวที่ยอดเยี่ยม และบรรยากาศการแข่งขันที่ยิ่งใหญ่" แม้จะมีการหาข้อบกพร่องในการตัดฉากหรือคุณภาพของปัญญาประดิษฐ์อยู่บ่อยครั้งก็ตาม
เกมนี้ได้รับคะแนน 8 เต็ม 10 โดยจอห์น โรเบิร์ตสัน ผู้เป็นนักเขียนประจำเว็บไซต์เกมสปอต ซึ่งได้ให้ข้อสรุปว่า "หากคุณต้องการมองหาการแข่งฟุตบอลที่น่าตื่นเต้น, เกินจริง และความบันเทิงอย่างมหึมา "ฟีฟ่า 15" ก็จะเป็นเกมที่ตอบโจทย์นี้ได้" แต่ก็ได้มีการตำหนิเกมในบางส่วน
สตีฟ ฮันเลย์ แห่งเว็บไซต์ฮาร์ดคอร์เกมเมอร์ได้ให้คะแนนเกมนี้ที่ 4 เต็ม 5 โดยกล่าวว่า "ชรูดลีได้ใช้ประโยชน์จากความสามารถในยุคปัจจุบันในการเพิ่มความฉลาดทางอารมณ์และภาพการเคลื่อนไหวที่ดีขึ้น นี่จึงเป็นผลงานที่สวยที่สุดของอีเอสปอร์ตส์ในปีนี้" แต่เขาก็ได้ติในส่วนของเกมโหมด "ที่ไม่ได้มีการเปลี่ยนแปลงเมื่อได้ทำการเปรียบเทียบ"
ผู้เล่นบางรายตำหนิต่อเกม"ฟีฟ่า 15" นี้ว่าได้รับความเดือดร้อนจากความล่าช้า, การพูดติดอ่างและเสียงวนลูป ตลอดจนอาการบั๊กขณะเล่น รวมถึงปัญหาด้านแสง ส่วนแพตช์ได้รับการเปิดตัวสำหรับเวอร์ชันพีซี โดยได้ทำการแก้ไขข้อบกพร่องในหลายจุด แต่การพูดติดอ่างนั้นเป็นปัญหาสำคัญที่ยังไม่ได้รับการแก้ไข
ชุมแพ (ภาพยนตร์ไทยปี พ.ศ. 2519)
ชุมแพ ภาพยนตร์ไทย แนวแอ็คชั่นจากการกำกับของ จรัล พรหมรังสี ที่สร้างจากนวนิยายชื่อเดียวกันที่ตีพิมพ์ใน นิตยสารบางกอก ออกฉายครั้งแรกเมื่อปี 2519 นำแสดงโดย สมบัติ เมทะนี นาท ภูวนัย ปิยะมาศ โมนยะกุล และ เกชา เปลี่ยนวิถี โดยภาพยนตร์เรื่องนี้ประสบความสำเร็จอย่างมากจนได้สร้างภาคต่อคือ ทุ่งลุยลาย ออกมาในปี 2521
โดยฉากซึ่งเป็นที่จดจำของคนดูในภาพยนตร์เรื่องนี้คือ
ฉากที่ ดอน ซึ่งรับบทโดย ลักษณ์ อภิชาติ สู้กับ ภู น้ำพอง ซึ่งรับบทโดย ดามพ์ ดัสกร บนหลังคารถทัวร์ที่กำลังวิ่งอยู่
ในปี 2550 ฉลอง ภักดีวิจิตร และ ช่อง 7 ได้นำภาพยนตร์เรื่องนี้มาสร้างในรูปแบบละครโทรทัศน์โดยได้มีการปรับเนื้อเรื่องให้ทัน
สมัยมากขึ้นและได้มีการเพิ่มตัวละครเข้ามาเพิ่มสีสันนำแสดงโดย วัชรบูล ลี้สุวรรณ รังสิโรจน์ พันธุ์เพ็ง และ จีระนันท์ มะโนแจ่ม
เรื่องราวของ เพิก ชุมแพ (สมบัติ) ซึ่งได้เดินทางกลับมาบ้านที่ชุมแพเพื่อแก้แค้นให้กับพ่อที่ถูกฆ่าตายทำให้เขาได้ร่วมมือกับ ผู้กองไชโย (นาท) ผู้กองคนใหม่ในการกวาดล้างอิทธิพลและทำลายธุรกิจผิดกฎหมายของ จ่าบุญถม หรือ จ่าถม นิยมไถ (เกชา) ศัตรูเก่าของเพิกซึ่งเป็นผู้ลงมือฆ่าพ่อของเพิกจนเป็นผลสำเร็จและเพิกได้เปิดเผยตัวเองว่าเขาคือนายอำเภอคนใหม่ของชุมแพ